**ฟรันแซ็สก์** "**แซ็สก์**" **ฟาบรากัส ซูเล** (กาตาลา: *Francesc **"**Cesc**"** Fàbregas Soler*, ออกเสียง: [ˈsɛsk ˈfaβɾəɣəs]; เกิดวันที่ 4 พฤษภาคม ค.ศ. 1987) เป็นอดีตนักฟุตบอลชาวสเปน เล่นในตำแหน่งกองกลาง เขาเคยเล่นให้กับสโมสรที่โด่งดังอย่าง อาร์เซนอล, บาร์เซโลนา และเชลซี

ฟาบรากัสเริ่มต้นอาชีพฟุตบอลด้วยการเป็นเด็กฝึกของบาร์เซโลนา แต่กลับเซ็นสัญญากับอาร์เซนอลเมื่อเดือนกันยายน ค.ศ. 2003 เมื่ออายุได้ 16 ปี หลังจากที่ตัวสำคัญในตำแหน่งกองกลางบาดเจ็บหลายรายในฤดูกาล 2004-05 เขาก็แจ้งเกิด โดยเริ่มเล่นในตำแหน่งกองกลางตัวกลางและตัวทำเกม เขายังสร้างสถิติหลายสถิติให้กับสโมสร และตัวเขาเองยังได้เป็นหนึ่งในนักเตะดาวรุ่งสำหรับในตำแหน่งกองกลาง

สำหรับในการแข่งขันฟุตบอลระหว่างประเทศ เขาร่วมกับฟุตบอลทีมชาติสเปนอายุไม่เกิน 17 ปี โดยลงแข่งในฟุตบอลโลกรุ่นอายุไม่เกิน 17 ปี ในปี ค.ศ. 2003 ที่ฟินแลนด์ ผลงานกับสโมสรเขาพ้นจากผู้เล่นเยาวชนในปี ค.ศ. 2006 เขาเล่นในฟุตบอลโลก 2006 ฟุตบอลชิงแชมป์แห่งชาติยุโรป 2008 ฟุตบอลโลก 2010 ฟุตบอลชิงแชมป์แห่งชาติยุโรป 2012ได้ทำให้ทีมชาติสเปนได้รับชัยชนะ สำหรับฟุตบอลชิงแชมป์แห่งชาติยุโรป 2008 ฟุตบอลโลก 2010 และฟุตบอลชิงแชมป์แห่งชาติยุโรป 2012

ก่อนเส้นทางอาชีพ
----------------

ฟาบรากัสเกิดที่เมืองอาเรญส์ดามาร์ แคว้นกาตาลุญญา ประเทศสเปน เป็นบุตรชายของฟรันแซ็สก์ ฟาบรากัส ซีเนียร์ ที่เปิดบริษัทอสังหาริมทรัพย์ และนูรีอา ซูเล เจ้าของบริษัทขนมอบ ฟาบรากัสได้ร่วมกับสโมสรฟุตบอลบาร์เซโลนาตั้งแต่ยังเด็ก และลงแข่งขันนัดแรกเมื่อเขาอายุเพียง 9 เดือนกับปู่ของเขา เขาเริ่มอาชีพกับสโมสรฟุตบอลกับสโมสรกีฬามาตาโร ก่อนที่จะเซ็นสัญญากับสโมสรเยาวชนลาซีอาของบาร์เซโลนา เมื่อเขาอายุได้ 10 ปี โดยมีโค้ชคนแรกคือ เซนอร์ ไบย์ โดยมีรายงานว่าเขาไม่เลือกฟาบรากัสลงแข่งขันกับสโมสรฟุตบอลบาร์เซโลนา เพื่อพยายามซ้อนเขาจากผู้สอดแนม แต่ก็ทำได้ไม่ได้นานกับบาร์เซโลนา มาตาโรให้เขาร่วมฝึกกับทีมบาร์เซโลนา 1 วันต่อสัปดาห์ จนในที่สุดฟาบรากัสก็ร่วมกับสถาบันบาร์เซโลนาเต็มเวลา

ในการฝึกเบื้องต้นเขารับตำแหน่งเป็นกองกลางรับ แต่เขาก็ยังเป็นตัวทำประตูได้มาก จนบางครั้งทำได้มากกว่า 30 ประตูใน 1 ฤดูกาลให้กับสโมสรเยาวชน ถึงอย่างไรก็ตามเขาก็ไม่ได้ร่วมแข่งกับทีมนัดแรกที่สนามกีฬากัมนอว ในช่วงเวลาที่เขาเล่นให้กับทีมเยาวชนบาร์เซโลนา เฟเบรกัสได้สร้างความประทับใจกับจูเซป กวาร์ดีโอลา ที่ต่อมาเป็นกัปตันทีมบาร์เซโลนา เขาได้มอบเสื้อให้กับฟาบรากัสเป็นเครื่องปลอบขวัญหลังจากที่พ่อแม่ของเขาหย่ากัน

สโมสรอาชีพ
----------

### อาร์เซนอล

#### ปรับตัวกับประเทศอังกฤษ

ฟาบรากัส (ซ้าย) ในนัดแข่งกับสโมสรฟุตบอลเชฟฟิลด์ยูไนเต็ด ในปี ค.ศ. 2006
เขามีความรู้สึกว่าจะได้รับโอกาสจำกัดถ้าอยู่กับบาร์เซโลนา เขาได้เซ็นสัญญากับสโมสรฟุตบอลอาร์เซนอล สโมสรในลอนดอนเมื่อเดือนกันยายน ค.ศ. 2003 เริ่มแรกเขารู้สึกว่าการใช้ชีวิตในเมืองหลวงลอนดอนเป็นเรื่องลำบาก แต่ในที่สุดเขาก็พบมิตรสหาย เพื่อนร่วมทีมที่พูดภาษาสเปน คือ ฟิลิปป์ เซ็นเดอรอส ที่ช่วยเขาได้มาก ด้วยวัย 16 ปี ฟาบรากัสไม่ได้รับการพิจารณาให้ร่วมเล่นกับทีมแรกโดยทันที แต่ทีมได้หาผู้เล่นอาวุโสอย่าง ปาทริค วิเอร่า และชิลเบร์ตู ซิลวา โดยเขามุ่งความสนใจไปที่การฝึกซ้อมและการเรียนภาษาอังกฤษ จนในที่สุดเขาก็ได้เปิดตัวกับสโมสรอาร์เซนอลหลังจากนั้นไม่นาน เมื่อวันที่ 23 ตุลาคม ค.ศ. 2003 ในลีกคัพที่บ้านของตัวเอง พบกับสโมสรฟุตบอลร็อทเทอร์แฮมยูไนเต็ด ทำให้เขาเป็นผู้เล่นอายุน้อยที่สุดของอาร์เซนอล ด้วยอายุเพียง 16 ปี กับ 177 วัน และยังเป็นผู้ทำประตูที่อายุน้อยที่สุดในประวัติศาสตร์ของอาร์เซนอล ในรอบถัดมาในลีกคัป โดยทำประตูชัย 5–1 เอาชนะสโมสรฟุตบอลวูล์ฟเวอร์แฮมป์ตันแวนเดอร์เรอร์ส ถึงแม้ว่าอาร์เซนอลจะชนะในลีกนี้ในฤดูกาล 2003-04 แต่ฟาบรากัสก็ไม่ได้รับเหรียญรางวัลผู้ชนะเพราะไม่ได้ร่วมเล่นกับลีกแต่ต้น

จนเริ่มในฤดูกาล 2004-05 เขาได้ร่วมเล่นในทีมแรกในนัดการแข่งขันนอกเหนือจากลีกคัป เขาลงแข่งนัดแรกกับสโมสรฟุตบอลแมนเชสเตอร์ยูไนเต็ดที่สนามกีฬาคอมมูนิตีชิลด์ หลังจากที่วิเอร่าบาดเจ็บ ทำให้เขาได้เล่นในพรีเมียร์ลีกนี้ 4 ครั้งติดต่อกัน เขาได้รับคำชมเชยในการเล่นในเกมเหล่านี้ด้วย โดยสามารถทำประตูชนะสโมสรฟุตบอลแบล็กเบิร์นโรเวิร์สไปได้ 3–0 และทำให้เป็นผู้เล่นอาร์เซนอลที่อายุน้อยที่สุดที่ทำประตูในพรีเมียร์ลีก และจากการบาดเจ็บของเอดู และชิลเบร์ตู ซิลวา ทำให้เขาได้ลงแข่งในทุกการแข่งขัน เขาได้เซ็นสัญญาอาชีพกับสโมสรอาร์เซนอลเมื่อเดือนกันยายน ค.ศ. 2004 ในการแข่งขันยูฟ่าแชมเปียนส์ลีก ฤดูกาล 2004-05 เขากลายเป็นผู้ทำประตูที่อายุน้อยที่สุดอันดับ 2 ในประวัติศาสตร์การแข่งขันหลังจากทำประตูที่ 3 ในนัดแข่งกับสโมสรฟุตบอลโรเซนบอร์ก ไปได้ 5–1 เมื่อจบฤดูกาล เขาได้สร้างชื่อเสียงให้กับสโมสร ด้วยชัยชนะแรกของเขา เมื่อเขาลงสนามเป็นตัวจริงกับอาร์เซนอล และสามารถเอาชนะสโมสรแมนเชสเตอร์ยูไนเต็ดกับการดวลจุดโทษที่ เอฟเอคัป 2005 รอบตัดสิน

#### ตัวจริงลงสนาม

หลังจากที่วิเอร่า ออกจากทีมไปสู่สโมสรฟุตบอลยูเวนตุส ฟาบรากัสได้สวมเสื้อเบอร์ 4 แทนและได้ลงเล่นประจำกับอาร์เซนอล ในตำแหน่งกองกลางตัวกลาง ร่วมไปกับชิลเบร์ตู ซิลวา เขาลงสนาม 49 ครั้งในการแข่งขันในฤดูกาล 2005-06 ถึงอย่างไรก็ตาม เพราะด้วยอายุยังน้อย จากการลงแข่งของเขาทำให้การพิสูจน์ในตัวเขายากไปยิ่งขึ้น เนื่องจากเขาได้มีส่วนร่วมในทีมตัวจริงมากขึ้น มากไปกว่านั้นความสามารถของเขาก็ถูกจำกัดให้น้อยลงไปและด้วยการเล่นที่รุกน้อยกว่าวิเอร่า จึงเกิดการตั้งคำถามในเรื่องความสามารถในการอุดช่องโหว่หลังจากที่วิเอร่าออกไป แต่อย่างไรก็ตาม ฟาบรากัสยังคงใช้สไตล์การเล่นในแบบฉบับของเขาและได้สร้างความประทับใจในการแข่งยูฟ่าแชมเปียนส์ลีก ในครั้งที่แข่งกับสโมสรฟุตบอลเรอัลมาดริดและยูเวนตุส ต่อมาเขาทำประตูแรก และเธียร์รี อองรีกับประตูที่ 2 ซึ่งเป็นข้อพิสูจน์ได้ว่าเขาสามารถรุก เข้าแย่งลูกอย่างดุดันในแบบกองกลางได้อย่างวิเอร่า จากนั้นเขาได้แข่งในนัดสุดท้ายกับอดีตทีมของเขาบาร์เซโลนา แต่อาร์เซนอลแพ้ไป 2–1 พลาดการคว้าถ้วยรางวัลไปในฤดูกาล 2005-06 ให้กับอาร์เซนอล

ฟาบรากัส ฉลองชัยหลังจากทำประตูได้ กับเพื่อนร่วมทีมอาร์เซนอล 
เรอัลมาดริดแสดงความต้องการที่จะเซ็นสัญญากับฟาบรากัส ทั้ง ๆ ที่เขาเซ็นสัญญายาวกับอาร์เซนอล แต่ผู้จัดการทีมอาร์เซนอล อาร์แซน แวงแกร์ กล่าวว่าอาร์เซนอลจะไม่ฟังการเสนออะไรทั้งสิ้น ในเดือนกันยายน ค.ศ. 2006 เป็นเวลา 6 ปีหลังเซ็นสัญญา อาร์เซนอลยื่นข้อเสนอสัญญา 5 ปี (มีสัญญาตัวเลือก ขยายเวลาไปอีก 3 ปี) ให้กับฟาบรากัส ซึ่งเขาก็เซ็นสัญญาเมื่อวันที่ 19 ตุลาคม ค.ศ. 2006 ในขณะที่สัญญาปกติจะไม่ยาวขนาดนี้ ฟาบรากัสกล่าวเกี่ยวกับการเซ็นสัญญา คือเรื่องสไตล์การเล่นของอาร์เซนอล และแวงแกร์ เป็นเหตุผลที่ทำให้เขาตกลงเซ็นสัญญาระยะยาวกับสโมสร

ฟาบรากัสในตำแหน่งกัปตันทีมในฤดูกาล 2008–09 
ในฤดูกาล 2006-07 ผลงานของอาร์เซนอลและฟาบรากัส ถึงแม้ว่าอาร์เซนอลจะพ่ายแพ้อีกครั้งให้กับสโมสรฟุตบอลเชลซี ในลีกคัพ แต่อย่างไรก็ตาม ฟาบรากัสก็ได้แจ้งเกิดในฐานะหนึ่งในผู้เล่นสำคัญที่มีความคิดสร้างสรรค์ให้กับทีม เขาได้ร่วมเล่นในทุกนัดของลีก ในยูฟ่าแชมเปียนส์ลีก ฤดูกาล 2006-07 เขาทำคะแนนให้กับอาร์เซนอล 3–0 ชนะสโมสรฟุตบอลดินาโมซาเกร็บในรอบคัดเลือก ในพรีเมียร์ลีก เขาเป็นตัวจ่ายบอลทำประตู 13 ครั้ง ซึ่งถือว่ามากที่สุดเป็นอันดับ 2 ในลีก เมื่อจบฤดูกาลเขาได้รับรางวัลส่วนตัว อาทิ รางวัลโกลเดนบอย มอบโดยหนังสือพิมพ์อิตาลีที่ชื่อ *TuttoSport* จัดโดยแบบสำรวจของผู้อ่านจากทั่วยุโรป เขายังได้รับรางวัล ทีมแห่งปีจากยูฟ่า ร่วมกับทีมในปี 2006 และยังเป็นผู้เล่นพรีเมียร์ลีกแห่งเดือนมกราคม ค.ศ. 2007 นอกจากนั้นเขายังได้รับการเสนอชื่อเข้าชิง ทั้งรางวัลนักฟุตบอลและนักฟุตบอลดาวรุ่งยอดเยี่ยมแห่งปีของสมาคมนักฟุตบอลอาชีพ แต่ทั้ง 2 รางวัล ผู้ได้รับไปในปีนั้นคือคริสเตียโน โรนัลโด จากสโมสรฟุตบอลแมนเชสเตอร์ยูไนเต็ด ในเดือนมิถุนายน ค.ศ. 2007 เขาได้เป็นผู้แหล่งอาร์เซนอลประจำฤดูกาล ด้วยคะแนน 60%

ในฤดูกาล 2007-08 เริ่มต้นด้วยความไม่แน่นอนสำหรับทีมอาร์เซนอล อย่างแรก เดวิด ดีน รองประธานสโมสร ออกไปกลางคันจากปัญหาภายใน ตามมาด้วยการจากไปของผู้ทำประตูสูงสุดตลอดกาลของสโมสรและกัปตันทีม เธียร์รี อองรี ที่เซ็นสัญญากับบาร์เซโลนา ทำให้ฟาบรากัสกลายเป็นผู้เล่นที่สำคัญที่สุดของอาร์เซนอล แต่เขาก็พร้อมสำหรับการท้าทายนี้ โดยเขาเริ่มฤดูกาลได้ดี ทั้งทำประตูและจ่ายบอลทำประตู นอกจากนั้นเขายังได้รางวัลผู้เล่นแห่งเดือนจากแฟน ๆ ของอาร์เซนอล ในเดือนสิงหาคม กันยายน และตุลาคม ทั้งยังได้ผู้เล่นพรีเมียร์ลีกประจำเดือนสิงหาคม และกับคะแนนหัวตารางของอาร์เซนอลจนถึงเดือนมีนาคม ฟาบรากัสเป็นเครื่องมือสำหรับสโมสรในยูฟ่าแชมเปียนส์ลีก 2007-08 โดยในนัดแข่งกับเอซี มิลาน เขาทำประตูในท้ายการแข่งขันและส่งผลให้ทีมเข้าสู่รอบก่อนรองชนะเลิศ และถึงแม้ว่าอาร์เซนอลจะไม่ได้ถ้วยรางวัลไป แต่ฟาบรากัสก็ได้รับรางวัลส่วนตัวไปหลายรางวัล เมื่อวันที่ 11 เมษายน ค.ศ. 2008 เขาได้รับการเสนอชื่อเข้าชิงรางวัลนักฟุตบอลและนักฟุตบอลดาวรุ่งยอดเยี่ยมแห่งปีของสมาคมนักฟุตบอลอาชีพ อีกครั้งเป็นปีที่ 2 ซึ่งเขาก็ได้รับรางวัลนักฟุตบอลดาวรุ่งยอดเยี่ยมแห่งปีไป และยังได้รับรางวัลทีมแห่งปีของสมาคมนักฟุตบอลอาชีพนี้ไปอีกด้วย นอกจากนี้ยังเป็นผู้เล่นแห่งฤดูกาล 2007-08 จากเว็บไซต์อาร์เซนอล.คอม

#### กัปตันทีม

ฟาบรากัสกับตำแหน่งกัปตันทีม ในรอบรองชนะเลิศแชมเปียนส์ลีก ฤดูกาล 2008–09
เมื่อวันที่ 24 พฤศจิกายน ค.ศ. 2008 กับ 14 นัดในฤดูกาล 2008-09 ฟาบรากัสเป็นผู้สืบทอดกัปตันทีมต่อจากวีลียาม กาลัส อย่างไรก็ตาม อาร์เซนอลเริ่มต้นฤดูกาลได้ไม่ค่อยดีนัก ฟาบรากัสไม่สามารถลงสนามได้เป็นเวลา 4 เดือนหลังจากบาดเจ็บที่หัวเข่าในนัดพบกับสโมสรฟุตบอลลิเวอร์พูล จนจบฤดูกาลอาร์เซนอลก็ไม่สามารถรับเหรียญใด ได้อันดับ 4 ของพรีเมียร์ลีกและตกรอบในรอบรองชนะเลิศในแชมเปียนส์ลีกฤดูกาล 2008–09 ในเวลาต่อมากับนโยบายของอาร์เซนอลต่อการเตรียมการกับผู้เล่นวัยหนุ่ม ทีมที่นำโดยฟาบรากัสในฤดูกาลใหม่ประกอบด้วยผู้เล่นวัยหนุ่มเกือบทั้งหมด อย่างเช่น นิคลาส เบนท์เนอร์, กาแอล กลีชี, อาบู ดียาบี, เดนีลซง เปเรย์รา เนวิส, อเล็กซานเดอร์ ซง และ ธีโอ วัลคอตต์

เปิดฤดูกาล 2009-10 ฟาบรากัสทำประตูและยังช่วยจ่ายบอลยิง 2 ประตูในนัดที่อาร์เซนอลชนะเอฟเวอร์ตัน 6–1 ในรอบคัดเลือกแชมเปียนส์ลีก 2009-10 อาร์เซนอลชนะสโมสรฟุตบอลเคลติก 2 ครั้ง แต่ตอนต้นฤดูกาลก็ถูกรบกวนด้วยการพ่ายให้กับแมนเชสเตอร์ยูไนเต็ดและแมนเชสเตอร์ซิตี ติดต่อกัน ทีมได้กลับมาแข็งแกร่งอีกครั้งหลังจากทรุดลงไป โดยฟาบรากัสทำคะแนนกับทีมได้ และไม่พ่ายใคร 13 เกม และจากความที่พ่ายใน 4 ลีกก่อนกลางฤดูกาล อาร์เซนอลสามารถนำขึ้นสู่ลีกหลังผ่านไป 22 เกม เมื่อวันที่ 31 มีนาคม ค.ศ. 2010 ในแชมเปียนส์ลีกนัดแรกในรอบก่อนชิงชนะเลิศที่แข่งกับบาร์เซโลนา ฟาบรากัสบาดเจ็บขาหักก่อนทำประตูเสมอในนัดนี้ จบลงด้วยประตู 2–2 อาร์เซนอลที่มีคะแนนตามผู้นำอย่างแมนเชสเตอร์ยูไนเต็ด 4 คะแนน โดยปราศจากกัปตันทีมในอีก 6 นัดของฤดูกาล ท้ายสุดอาร์เซนอลก็ตกรอบไปในแชมเปียนส์ลีกหลังพ่ายบาร์เซโลนา แต่ฟาบรากัสก็ได้เป็นนักฟุตบอลยอดเยี่ยมแห่งปีของสมาคมนักฟุตบอลอาชีพ

ก่อนเริ่มฤดูกาล 2010-11 เขาได้แรงกดดันจากสื่อเกี่ยวกับอนาคต และในเดือนมิถุนายน ค.ศ. 2010 อาร์เซนอลปฏิเสธการเสนอซื้อตัวเขาจากบาร์เซโลนา 35 ล้านเหรียญยูโรไป ในฤดูกาล 2010–11 เป็นฤดูกาลแห่งการแข่งขันสูงในพรีเมียร์ลีก ถึงแม้ว่าอาร์เซนอลจะแพ้ 5 นัดก่อนกลางฤดูกาล แต่อาร์เซนอลก็เบียดอยู่ในผู้นำในลีก พอ ๆ กับแมนเชสเตอร์ยูไนเต็ดและแมนเชสเตอร์ซิตี จนมาถึงช่วงปลายเดือนกุมภาพันธ์ อาร์เซนอลก็ยังเป็นหนึ่งในสี่ของผู้นำ แต่ภายในเวลา 2 สัปดาห์หลังจากที่แพ้ในนัดชิงชนะเลิศลีกคัพ และแพ้ตกรอบในนัดรอบ 16 ทีมสุดท้ายในแชมเปียนส์ลีกเมื่อเจอกับบาร์เซโลนา และยังแพ้ในเอฟเอคัพรอบก่อนชิงชนะเลิศ ฟาบรากัสไม่ได้ลงแข่งในนัดตัดสินลีกคัพ ที่เกิดจากอาการบาดเจ็บเมื่อเขาตอกส้นผิดจังหวะในนัดที่ 2 ของแชมเปียนส์ลีก กับทีมบาร์เซโลนา ส่วนในลีกอาร์เซนอลยังคงเป็นคู่แข่งที่สำคัญ แต่เมื่อเหลืออีก 1 ใน 3 ของฤดูกาล อาร์เซนอลก็มีผลเสมออย่างต่อเนื่อง เป็นเหตุทำให้คะแนนตามหลังผู้นำลีก แมนเชสเตอร์ยูไนเต็ด อยู่มาก จนเมื่อจบฤดูกาลอาร์เซนอล ตกมาอยู่อันดับ 4 ของลีก

### บาร์เซโลนา

#### ฤดูกาล 2011–12

เมื่อวันที่ 15 สิงหาคม ค.ศ. 2011 ฟาบรากัสเซ็นสัญญากับสโมสรฟุตบอลบาร์เซโลนา เป็นเวลา 5 ปี ด้วยค่าตัว 35 ล้านปอนด์ ที่อาจเพิ่มอีก 5 ล้าน ขึ้นอยู่กับความสำเร็จ ฟาบรากัสลงตัวนัดแรกกับบาร์เซโลนา ในนัดที่ 2 ของการแข่งขันซูเปร์โกปาเดเอสปัญญาแข่งกับเรอัลมาดริด ลงในฐานะผู้เล่นสำรอง บาร์เซโลนาชนะ 3–2 ผลประตูรวม 5–4 เขายิงประตูแรกในนัดที่บาร์เซโลนาชนะปอร์ตู 2–0 ในการแข่งขันยูฟ่าซูเปอร์คัพ 2011 และประตูแรกของเขาในลีก คือนัดเปิดตัวที่แข่งกับสโมสรฟุตบอลบิยาร์เรอัล

#### ฤดูกาล 2012–13

#### ฤดูกาล 2013–14

### เชลซี

เมื่อวันที่ 12 มิถุนายน ค.ศ. 2014 ฟาบรากัสเซ็นสัญญากับเชลซี เป็นระยะเวลา 5 ปี ด้วยค่าตัว 33 ล้านปอนด์ โดยสวมใส่เบอร์ 4 ซึ่งเป็นเบอร์เดิมของดาวิด ลุยซ์

ทีมชาติ
-------

### ชุดเยาวชน

ในการลงแข่งฟุตบอลทีมชาติสเปน ฟาบรากัสเริ่มลงแข่งขันในระดับเยาวชน ในฟุตบอลโลกเยาวชนอายุไม่เกิน 17 ปี ปี ค.ศ. 2003 ที่จัดขึ้นที่ฟินแลนด์ จบลงด้วยการเป็นผู้ทำประตูสูงสุดในการแข่งขัน แม้ว่าเขาจะเล่นตำแหน่งกองกลาง และได้รับลงคะแนนเป็น ผู้เล่นแห่งการแข่งขันนี้ด้วย จบลงด้วยสเปนได้ตำแหน่งรองชนะเลิศ พ่ายให้บราซิลไป ต่อมาเขาร่วมการแข่งขันฟุตบอลชิงแชมป์แห่งชาติยุโรปเยาวชนอายุไม่เกิน 17 ปี ค.ศ. 2008 ซึ่งสเปนก็ได้ตำแหน่งรองชนะเลิศเช่นกัน เขาได้รับตำแหน่งเป็น "ผู้เล่นทองคำ" (Golden Player) ของการแข่งขัน

### ชุดใหญ่

หลังจากที่เขาเป็นผู้เล่นสำคัญของอาร์เซนอลในเพียงฤดูกาลที่ 2 ของเขากับสโมสร ไม่นานนักฟาบรากัสก็ถูกเรียกตัวเข้าทีมชาติรุ่นใหญ่ โค้ชชาวสเปน ลุยส์ อาราโกเนสประทับใจในฝีมือการเล่นของฟาบรากัสในแชมเปียนส์ลีก 2006 กับทีมอาร์เซนอล ลุยส์ อาราโกเนสได้ให้เขาเล่นในนัดกระชับมิตรกับทีมโกตดิวัวร์ ในนัดนั้นฟาบรากัสถือเป็นผู้เล่นที่อายุน้อยที่สุดของทีมชาติสเปนในรอบ 70 ปี ทำลายสถิติของเซร์คีโอ ราโมส เขาได้รับเสียงวิจารณ์ชมชอบในผลงานเปิดตัว และได้ทำประตูแรกให้กับสเปนโดยชนะทีมโกตดิวัวร์ไป 3–2

#### ฟุตบอลโลก 2006

เมื่อวันที่ 18 พฤษภาคม ค.ศ. 2006 ฟาบรากัสได้รับเลือกให้เป็นผู้เล่นทีมชาติสเปนชุดฟุตบอลโลก 2006 ในระหว่างการแข่งขัน เขาได้รับการเปลี่ยนตัว ลงเล่นในครึ่งหลังของ 2 นัดแรกในรอบแบ่งกลุ่ม ได้ช่วยจ่ายบอลให้เฟร์นันโด ตอร์เรส ในนัดแข่งกับทีมชาติตูนิเซีย ทำประตู 3–1 จากนั้นเขาได้เป็นตัวสำรอง (เช่นเดียวกับเพื่อนร่วมทีมในอาร์เซนอล โคเซ อันโตเนียว เรเยส) ในนัดที่ 3 ของรอบแบ่งกลุ่มที่เจอกับทีมชาติซาอุดีอาระเบีย เขาได้ลงเล่นกับทีมชาติสเปนอีกในนัดแรกของรอบคัดออก ที่เจอกับทีมชาติฝรั่งเศส แทนการเล่นของ มาร์กอส เซนนา แต่สเปนก็แพ้ฝรั่งเศสไป 3–1 ฟาบรากัสถือเป็นผู้เล่นของทีมชาติสเปนที่อายุน้อยที่สุดในประวัติศาสตร์ที่ร่วมเข้าแข่งขันฟุตบอลโลก โดยเขาลงเล่นเปลี่ยนตัวแทน ลุยส์ การ์ซีอา ในนาทีที่ 77 ในนัดที่สเปนชนะทีมชาติยูเครน ไป 4–0 เมื่อวันที่ 13 มิถุนายน ค.ศ. 2006 เมื่อเขาอายุ 19 ปีกับ 41 วัน ต่อมาเขายังได้รับการเสนอชื่อเข้าชิงรางวัลผู้เล่นดาวรุ่งฟุตบอลโลก แต่ลูคัส โพดอลสกี จากเยอรมนีได้รับรางวัลนี้ไป

#### ยูโร 2008

ฟาบรากัสฉลองชัยในการเป็นแชมป์ยูโร 2008 ของสเปน
ในการแข่งขันฟุตบอลชิงแชมป์แห่งชาติยุโรป 2008 ฟาบรากัสได้ลงทีมชาติหมายเลข 10 แทนหมายเลข 18 เมื่อครั้งก่อน ทั้ง ๆ ที่เขาจะได้เป็นตัวสำรองโดยเกือบตลอด แต่กองกลางผู้นี้ก็ยังสามารถทำประตูให้กับทีมชาติสเปนได้ โดยเป็นประตูแรกในการแข่งขันระหว่างประเทศของเขา ในนัดแข่งกับทีมชาติรัสเซีย ที่ชนะ 4–1 เขายังได้ช่วยส่งลูกทำประตูด้วยในนัดนี้ สเปนชนะทุกทีมในรอบแบ่งกลุ่มและได้เจอกับทีมชาติอิตาลี ในรอบก่อนรองชนะเลิศ ในนัดนี้ฟาบรากัสยิงลูกโทษ หลังจากที่ทีมชะงักอยู่ที่ 0–0 ในการต่อเวลาพิเศษ ในรอบรองชนะเลิศ สเปนชนะทีมชาติรัสเซีย 3–0 โดยฟาบรากัสได้ช่วยส่งลูกทำประตู 2 ลูก ฟาบรากัสเป็น 1 ใน 11 คนที่ลงสนามในนัดตัดสินที่เจอกับทีมชาติเยอรมนี โดยสเปนชนะไป 1–0 ถือเป็นแชมเปียนครั้งที่ 2 ของสเปน โดยครั้งก่อนหน้านั้นคือปี ค.ศ. 1964 และทีมชาติสเปนได้รับรางวัลทีมยอดเยี่ยมแห่งฟุตบอลชิงแชมป์แห่งชาติยุโรป 2008 โดยคัดเลือกโดยทีมเทคนิคของยูฟ่า

#### คอนเฟเดอเรชันส์คัพ 2009

ฟาบรากัส (หมายเลข 10) ร่วมกับเพื่อนร่วมทีมชาติสเปน ในนัดเจอกับทีมชาติออสเตรีย ในคอนเฟเดอเรชันส์คัป 2009
หลังจากบาดเจ็บไปหลายเดือน ฟาบรากัสยังคงเป็นผู้เล่นในทีมการแข่งขันของผู้จัดการทีมชาติสเปน บีเซนเต เดล โบสเก ในเดือนมิถุนายน เขาติดอยู่ในรายชื่อทีมการแข่งขันคอนเฟเดอเรชันส์คัป 2009 เขาทำประตูในการแข่งขันระหว่างประเทศเป็นลูกที่ 2 ในนัดเจอกับทีมชาตินิวซีแลนด์ โดยชนะไป 5–0 ในรอบแบ่งกลุ่ม ในรอบรองชนะเลิศที่แข่งกับทีมชาติสหรัฐอเมริกา (โดยฟาบรากัสได้เป็น 1 ในผู้เล่น 11 คนลงสนาม) สเปนได้สร้างความประหลาดใจจากการพ่ายแพ้ 2–0 ทำให้สถิติทีมชาติสเปนที่ชนะใน 15 เกมรวดต้องหยุดไป

#### ฟุตบอลโลก 2010

ฟาบรากัสได้รับเลือกโดยเดล โบสเกให้เป็นส่วนหนึ่งของผู้เล่น 23 คนของทีมชาติสเปนในการแข่งขันฟุตบอลโลก 2010 แต่เดล โบสเกพึงพอใจที่จะเลือกกองกลางอย่าง เซร์คีโอ บุสเกตส์, ชาบี อาลอนโซ, ชาบี, เปโดร และอันเดรส อีเนียสตา ในขณะที่ฟาบรากัสไม่ได้เป็น 1 ในผู้เล่น 11 คนลงสนาม เขาเป็นตัวสำรอง 4 จาก 7 นัด ที่สเปนพ่ายในนัดแรก ก่อนที่จะนำชัยชนะต่อมาอีก 6 ครั้ง โดยในนัดตัดสิน ในการต่อเวลาพิเศษ ฟาบรากัสได้ส่งลูกให้อีเนียสตาทำประตูให้สเปน เป็นผู้ชนะเลิศครั้งแรกของทีมชาติสเปนในการแข่งขันฟุตบอลโลก

#### ยูโร 2012

ฟาบรากัสขณะแข่งขันฟุตบอลชิงแชมป์แห่งชาติยุโรป 2012 นัดชิงชนะเลิศ
ฟาบรากัสได้รับเลือกเป็นส่วนหนึ่งในชุด 23 คนของเดล โบสเก ในการแข่งขันฟุตบอลยูโร 2012 เริ่มการแข่งขันกับทีมชาติอิตาลีในกลุ่มซี ในรูปแบบการเล่น 4–3–3 ซึ่งเขาเป็นหนึ่งในกองหน้า 3 คน ในนาทีที่ 64 เขายิงประตูตีเสมอหลังจากที่อิตาลีนำอยู่ก่อนหน้านี้ในนาทีที่ 61 จบเกมด้วยผลเสมอ 1–1 จากนั้นเขาได้ยิงประตูที่ 2 ในรอบแบ่งกลุ่มในนัดแข่งกับไอร์แลนด์ เมื่อสเปนพบกับโปรตุเกสในรอบรองชนะเลิศ ในขณะที่ยังไม่มีใครทำประตูได้ แม้ต้องต่อเวลาออกไปแล้ว จึงต้องตัดสินด้วยการดวลจุดโทษ ฟาบรากัสได้ยิงจุดโทษสุดท้ายทำให้สเปนชนะ 4–2 ในรอบตัดสินพบกับอิตาลีอีกครั้ง ฟาบรากัสช่วยส่งลูกให้ดาบิด ซิลบายิงเปิดประตูแรก ท้ายสุดสเปนชนะอิตาลี 4–0

#### คอนเฟเดอเรชันส์คัพ 2013

#### ฟุตบอลโลก 2014

#### ยูโร 2016

### ตารางทำประตูในการแข่งขันระหว่างประเทศ

*คะแนนและผล โดยตัวเลขประตูของฟาบรากัสแสดงเป็นตัวหนา*

| # | วันที่ | สถานที่ | คู่แข่ง | ประตู | ผล | การแข่งขัน |
| --- | --- | --- | --- | --- | --- | --- |
| 1. | 10 มิถุนายน ค.ศ. 2008 | ทีโวลีนอย, อินน์บรัค, ออสเตรีย | ธงชาติรัสเซีย รัสเซีย | **4**–1 | 4–1 | ฟุตบอลชิงแชมป์แห่งชาติยุโรป 2008 |
| 2. | 14 มิถุนายน ค.ศ. 2009 | สนามกีฬารอยัลบาโฟเกง, รุสเทนเบิร์ก, แอฟริกาใต้ | ธงชาตินิวซีแลนด์ นิวซีแลนด์ | **4**–0 | 5–0 | คอนเฟเดอเรชันส์คัป 2009 |
| 3. | 9 กันยายน ค.ศ. 2009 | สนามกีฬาโรมาโน, เมริดา, สเปน | ธงชาติเอสโตเนีย เอสโตเนีย | **1**–0 | 3–0 | รอบคัดเลือกการแข่งขันฟุตบอลโลก 2010 |
| 4. | 10 ตุลาคม ค.ศ. 2009 | สนามกีฬาฮันราเพทากัน, เยเรวาน, อาร์มีเนีย | ธงชาติอาร์มีเนีย อาร์มีเนีย | **1**–0 | 2–1 | รอบคัดเลือกการแข่งขันฟุตบอลโลก 2010 |
| 5. | 18 พฤศจิกายน ค.ศ. 2009 | สนามกีฬาเอิร์นสต์-ฮัพเพิล, เวียนนา, ออสเตรีย | ธงชาติออสเตรีย ออสเตรีย | **1**–1 | 5–1 | นัดกระชับมิตร |
| 6. | 8 มิถุนายน ค.ศ. 2010 | นวยบากอนโดมีนา, เมอร์เซีย, สเปน | ธงชาติโปแลนด์ โปแลนด์ | **4**–0 | 6–0 | นัดกระชับมิตร |
| 7. | 2 กันยายน ค.ศ. 2011 | เอเอฟจีอารีนา, ซังค์กัลเลิน, สวิตเซอร์แลนด์ | ธงชาติชิลี ชิลี | **2**–2 | 3–2 | นัดกระชับมิตร |
| 8. | 2 กันยายน ค.ศ. 2011 | เอเอฟจีอารีนา, ซังค์กัลเลิน, สวิตเซอร์แลนด์ | ธงชาติชิลี ชิลี | **3**–2 | 3–2 | นัดกระชับมิตร |
| 9. | 10 มิถุนายน ค.ศ. 2012 | แปกีแยแออาแรนากดัญสก์, กดัญสก์, โปแลนด์ | ธงชาติอิตาลี อิตาลี | **1**–1 | 1–1 | ฟุตบอลชิงแชมป์แห่งชาติยุโรป 2012 |
| 10. | 14 มิถุนายน ค.ศ. 2012 | แปกีแยแออาแรนากดัญสก์, กดัญสก์, โปแลนด์ | ธงชาติสาธารณรัฐไอร์แลนด์ สาธารณรัฐไอร์แลนด์ | **4**–0 | 4–0 | ฟุตบอลชิงแชมป์แห่งชาติยุโรป 2012 |

รูปแบบการเล่น
-------------

ฟาบรากัสและอันเดอร์สันจากสโมสรฟุตบอลแมนเชสเตอร์ยูไนเต็ด ในเกมฤดูกาล 2007–08
เขาได้เข้าสู่ทีมอาร์เซนอลมาตั้งแต่วัยรุ่น และค่อย ๆ พัฒนากับการเล่นในลีกคัพ ฟาบรากัสเคยเป็นกองกำลังที่อาร์เซนอลไม่ได้คาดหวังเท่าใดนัก โดยเริ่มจากการเป็นกองกลางตัวกลางของอาร์เซนอล แต่หลังจากที่กองกลางอย่าง ปาทริค วิเอร่า, ชิลเบร์ตู ซิลวา และ เอดู บาดเจ็บในการแข่งขันฤดูกาล 2004–05 ทำให้การทำหน้าที่ของฟาบรากัสถือได้ว่าเป็นตัวทำเกมและตัวส่งผ่าน เขาได้กลายเป็นผู้เล่นที่เป็นที่ต้องการตัวและดาวรุ่งที่มีความสามารถในเกม จนเขาได้เป็นผู้เล่นประจำให้กับอาร์เซนอล ยังได้รับการเรียกว่าเป็น แกนหลักของทีมแรกของอาร์เซนอล นำมาซึ่ง วิสัยทัศน์ ความคิดสร้างสรรค์ และเข้าใจถึงเวลาและสถานที่โดยแต่กำเนิดในการผ่านเกมอันซับซ้อนของอาร์เซนอล และแสดงให้เห็นวุฒิภาวะที่เกินกว่าอายุ เขามักได้รับผิดชอบในการเตะเซ็ตพีซ เตะมุม ฟรีคิก และ ยิงลูกโทษ

ฟาบรากัสเคยให้สัมภาษณ์ว่า วิเอร่าเป็นตัวอย่างและให้คำปรึกษาของเขา ขณะที่รูปแบบการเล่นตามฮีโรในวัยเด็กของเขาและสัญชาติเดียวกับเขา คือ ชูเซบ กวาร์ดีโอลา แต่เขาก็มีความแตกต่างจากผู้เล่นในตำแหน่งเดียวกับเขาก่อนหน้า โดยเขามีทักษะเหนือความแข็งแกร่ง ซึ่งแต่เดิมเป็นเหตุให้เกิดเสียงวิจารณ์ถึงน้ำหนักตัวที่เบาและการเล่นที่ดุดันน้อยกว่า กับอดีตเพื่อนร่วมทีม แอชลีย์ โคล วิจารณ์เขาไว้ในหนังสืออัตชีวประวัติว่า "ไม่อาจบอกได้ว่าเบา"

อย่างไรก็ตาม จากสถิติของฟาบรากัสที่พิสูจน์ในหลายฤดูกาล เขาได้รับความดุดันในการเล่นมากขึ้น ความสำคัญในทีมในฐานะพลังแห่งความสร้างสรรค์เกมก็อาจสะท้อนให้เห็นได้จากการเป็นผู้ช่วยส่งทำประตู 16 ประตูในการแข่งในฤดูกาล 2006–07 และจากการยอมรับจากตัวเขาเอง การทำประตูเป็นจุดอ่อนของเขาในช่วงฤดูกาลแรก ๆ กับอาร์เซนอล การจบสกอร์เป็นปัญหาใหญ่ของอาร์เซนอลในฤดูกาล 2005–06 และ 2006–07 และก็เปลี่ยนไป เมื่อเริ่มฤดูกาล 2007–08 เขายิงประตูได้ 11 ประตูใน 16 เกม จนผู้จัดการทีมอาร์เซนอล แวงแกร์ กล่าวว่า "การไม่สามารถทำประตูเมื่อก่อนนั้นได้หายไปพร้อมกับสภาพจิตใจที่ดีขึ้น" หรือแม้กระทั่งเปรียบเทียบเขากับ มิเชล พลาตินี กองกลางที่มีชื่อเสียงด้านการทำประตู อีกเรื่องที่พูดถึงคือจำนวนนัดการแข่งขันที่เพิ่มขึ้นอย่างมาก ฟาบรากัสได้ลงแข่งให้กับสโมสรและทีมชาติสเปนในหลายฤดูกาลที่ผ่านมา โดยเขาได้พยายามหลีกเลี่ยงงานพิเศษอื่น

สถิติ
-----

 *(ข้อมูลวันที่ 6 พฤษภาคม ค.ศ. 2012)* 

| สโมสร | ฤดูกาล | ลีก | คัป | ยุโรป | รวม |
| --- | --- | --- | --- | --- | --- |
| ลงแข่ง | ประตู | ช่วยทำประตู | ลงแข่ง | ประตู | ช่วยทำประตู | ลงแข่ง | ประตู | ช่วยทำประตู | ลงแข่ง | ประตู | ช่วยทำประตู |
|
| อาร์เซนอล | 2003–04 | 0 | 0 | 0 | 3 | 1 | 0 | 0 | 0 | 0 | 3 | 1 | 0 |
| 2004–05 | 33 | 2 | 4 | 8 | 0 | 0 | 5 | 1 | 0 | 46 | 3 | 4 |
| 2005–06 | 35 | 3 | 5 | 2 | 1 | 0 | 13 | 1 | 2 | 50 | 5 | 7 |
| 2006–07 | 38 | 2 | 13 | 6 | 0 | 2 | 10 | 2 | 1 | 54 | 4 | 16 |
| 2007–08 | 32 | 7 | 19 | 3 | 0 | 1 | 10 | 6 | 2 | 45 | 13 | 22 |
| 2008–09 | 22 | 3 | 10 | 1 | 0 | 0 | 10 | 0 | 5 | 33 | 3 | 15 |
| 2009–10 | 27 | 15 | 15 | 1 | 0 | 1 | 8 | 4 | 3 | 36 | 19 | 19 |
| 2010–11 | 20 | 3 | 10 | 6 | 3 | 1 | 5 | 3 | 2 | 29 | 9 | 13 |
| รวม | 212 | 35 | 80 | 30 | 5 | 5 | 61 | 17 | 15 | 303 | 57 | 100 |
| บาร์เซโลนา | 2011–12 | 28 | 9 | 10 | 8 | 3 | 6 | 11 | 3 | 4 | 47 | 15 | 23 |
| รวม | 28 | 9 | 10 | 8 | 3 | 6 | 11 | 3 | 4 | 47 | 15 | 23 |
| รวมทั้งหมด | 240 | 44 | 92 | 38 | 8 | 12 | 72 | 20 | 19 | 350 | 72 | 126 |

| ประเทศ ทีมชาติ |
| --- |
| ปี | ลงเล่น | ประตู |
| 2006 | 14 | 0 |
| 2007 | 8 | 0 |
| 2008 | 15 | 1 |
| 2009 | 10 | 4 |
| 2010 | 11 | 1 |
| 2011 | 4 | 2 |
| 2012 | 7 | 2 |
| รวม | 69 | 10 |

เกียรติประวัติ
--------------

ฟาบรากัส (กลาง) ในปี ค.ศ. 2011 ร่วมกับ โคเซ ลุยส์ โรดรีเกซ ซาปาเตโร นายกรัฐมนตรีของสเปน(ซ้าย) และเดวิด แคเมอรอน นายกรัฐมนตรีแห่งสหราชอาณาจักร
### สโมสร

อาร์เซนอล
* เอฟเอคัพ: 2004–05
* เอฟเอคอมมิวนิตีชีลด์: 2004
* ยูฟ่าแชมเปียนส์ลีก: รองชนะเลิศ 2005–06

บาร์เซโลนา
* ลาลิกา: 2012–13
* โกปาเดลเรย์: 2011–12
* ซูเปร์โกปาเดเอสปัญญา: 2011, 2013
* ยูฟ่าซูเปอร์คัพ: 2011
* ฟุตบอลชิงแชมป์สโมสรโลก: 2011

เชลซี
* พรีเมียร์ลีก: 2014–15, 2016-17
* ลีกคัพ: 2014–15
* เอฟเอคัพ: 2017-18

### ทีมชาติ

สเปน
* ฟุตบอลโลก: 2010
* ฟุตบอลชิงแชมป์แห่งชาติยุโรป: 2008, 2012

งานอื่น
-------

ฟาบรากัสได้ร่วมในรายการโทรทัศน์พิเศษของเขาเอง ซึ่งออกอากาศเพียงตอนเดียว ชื่อรายการ *"The Cesc Fàbregas Show: Nike Live"* ที่ออกอากาศเมื่อวันที่ 19 พฤษภาคม ค.ศ. 2008 รายการมีผู้สนับสนุนคือไนกี้ ทางช่องสกายสปอร์ตส เป็นรายการปกิณกะ ที่มีเพื่อนร่วมทีมอาร์เซนอลอย่าง ฟิลิปป์ เซ็นเดอรอส และนิคลาส เบนท์เนอร์ รวมถึงโค้ช อาร์แซน แวงแกร์ และพ่อแม่ของฟาบรากัส รวมถึงดาราจากรายการลิตเทิลบริเตน แมตต์ ลูคัส มาร่วมในรายการนี้ด้วย

ฟาบรากัสยังเป็นผู้อุปถัมภ์กิตติมศักดิ์ของโครงการการเหยียดเชื้อชาติในฟุตบอลและสังคม ทีชื่อโครงการว่า *Show Racism the Red Card*

อ้างอิง
-------

1. 1 2  "Player Profile: Cesc Fàbregas". FC Barcelona. คลังข้อมูลเก่าเก็บจากแหล่งเดิมเมื่อ 15 January 2013.
2. ↑  "Player Profile: Cesc Fàbregas". Chelsea F.C. คลังข้อมูลเก่าเก็บจากแหล่งเดิมเมื่อ 2015-12-04.
3. 1 2 3 4 5  Francesc Fabregas profile เก็บถาวร 2007-10-12 ที่ เวย์แบ็กแมชชีน, ESPNsoccernet, accessed 27 June 2009.
4. 1 2 3  Cesc Fàbregas profile, Arsenal F.C. accessed 27 June 2009.
5. ↑  Francesc Fabregas: Spanish marvel blossoms out of the world of his mentors เก็บถาวร 2011-09-06 ที่ เวย์แบ็กแมชชีน, *The Independent*, accessed 31 August 2010.
6. ↑  Cesc Fábregas faces the Barcelona Dream Team he left behind, *The Guardian*, 31 March 2010, accessed 18 September 2010.
7. 1 2 3  Cesc Fabregas, UEFA, accessed 23 May 2007.
8. ↑  The one that got away, BBC Sport, accessed 1 June 2010.
9. 1 2 3  The Young Gunner[*ลิงก์เสีย*], accessed 4 Jan 2011.
10. 1 2 3 4  Marcotti, Gabriele and Balague, Guillem, "From Barcelona to Barnet: how a rising star learnt his trade", *The Times*, 28 February 2007, accessed 23 May 2007.
11. ↑  Cesc Fabregas becomes Arsenal's youngest ever player, Arsenal F.C. 27 January 2006, accessed 22 May 2007.
12. ↑  Arsenal youngsters thump Wolves, BBC Sport, 2 December 2003, accessed 22 May 2007.
13. ↑  Record Scorelines, Arsenal F.C. accessed 23 May 2007.
14. 1 2 3 4 5 6 7  Francesc Fabregas history เก็บถาวร 2010-06-18 ที่ เวย์แบ็กแมชชีน, ESPNsoccernet, accessed 18 December 2007.
15. ↑  Hughes, Ian, "Fabregas the fabulous", BBC Sport, 27 August 2004, accessed 22 May 2007.
16. ↑  Arsenal 3–0 Blackburn เก็บถาวร 2011-07-14 ที่ เวย์แบ็กแมชชีน, ESPNsoccernet, 25 August 2004, accessed 23 May 2007.
17. ↑  "Fabregas commits to Arsenal". BBC Sport. 2004-09-17. สืบค้นเมื่อ 2010-06-03.
18. ↑  Haylett, Trevor, "Awesome Arsenal progress in style, UEFA, 7 December 2004, accessed 22 May 2007.
19. ↑  Arsenal 0–0 Man Utd (aet), BBC Sport, 21 May 2005, accessed 23 May 2007.
20. 1 2 3  Hubbard, Norman, "Arsenal's midfield muddle" เก็บถาวร 2012-10-26 ที่ เวย์แบ็กแมชชีน, ESPNsoccernet, 22 August 2005, accessed 23 May 2007.
21. 1 2  Arsenal 2–0 Juventus, BBC Sport, 28 March 2006, accessed 23 May 2007.
22. ↑  Sheringham, Sam, "Spain Teenager Fabregas Sparks World Cup Rally, Wows Maradona", Bloomberg, 20 June 2006, accessed 23 May 2007.
23. 1 2 3  Harrold, Michael, "Fabregas plots Arsenal revival", UEFA, 13 April 2007, accessed 23 May 2007. เก็บถาวร 2007-05-18 ที่ เวย์แบ็กแมชชีน
24. ↑  Haslam, Andrew, "Barca comeback denies Arsenal", UEFA, 17 May 2006, accessed 23 May 2007.
25. ↑  Kendall, Mark, 00.html "Real confident of securing Cesc's signature", Sky Sports, 4 July 2006, accessed 22 May 2007.
26. ↑  Wenger: Fàbregas is not for sale, he is Arsenal's future, Arsenal F.C. 12 July 2006, accessed 22 May 2007.
27. ↑  Fàbregas signs new Arsenal deal, BBC Sport, 19 October 2006, accessed 22 May 2007.
28. ↑  Harris, Chris, "Fabregas – Our style of play makes me so happy", Arsenal F.C. 22 October 2006, accessed 23 May 2007.
29. ↑  Adams, Tom, 00.html "Cesc staying grounded", Sky Sports, 27 October 2006, accessed 24 May 2007.
30. ↑  Chelsea 2–1 Arsenal, BBC Sport, 21 February 2007, accessed 23 May 2007.
31. 1 2  Arsenal are the ultimate 'second half' team, Arsenal F.C. accessed 23 May 2007.
32. ↑  Dinamo Zagreb 0–3 Arsenal, BBC Sport, 8 June 2006, accessed 7 September 2008.
33. ↑  Lipton, Martin, "HE'S FAB IN POLL", *Daily Mirror*, 2 December 2006, accessed 22 May 2007.
34. ↑  Your Team of 2006 revealed, UEFA, 19 January 2006, accessed 22 May 2007.
35. ↑  Benitez and Fabregas scoop awards, BBC Sport, 9 February 2007, accessed 22 May 2007.
36. ↑  Arsenal 3–1 Man City: Fabregas inspires revival เก็บถาวร 2011-07-14 ที่ เวย์แบ็กแมชชีน, ESPNsoccernet, 17 April 2007, accessed 18 April 2007.
37. 1 2  'He showed he is the ultimate midfield player', Arsenal F.C. accessed 28 June 2007.
38. 1 2  ,2156108, 00.html How Fabregas plans to save Arsenal[*ลิงก์เสีย*], *The Guardian*, 25 August 2007, accessed 17 September 2007.
39. ↑  Fabregas scoops O2 Player of the Month award, Arsenal F.C. 5 October 2007, accessed 6 October 2007.
40. ↑  ,12306~107729, 00.pdf GUNNERS DUO CELEBRATE AWARDS DOUBLE[*ลิงก์เสีย*], Premier League, 19 October 2007, accessed 5 March 2008.
41. ↑  AC Milan 0 – Arsenal 2, BBC Sport, 5 March 2008, accessed 5 March 2008.
42. ↑  Season Review Week: The highlights and the lowlights เก็บถาวร 2016-02-07 ที่ เวย์แบ็กแมชชีน, Arsenal F.C. accessed 24 May 2008.
43. ↑  Ronaldo heads shortlist for players' awards เก็บถาวร 2012-10-26 ที่ เวย์แบ็กแมชชีน, ESPNsoccernet, 11 April 2008, accessed 12 April 2008.
44. ↑  Fabregas is O2/Arsenal.com Player of the Season, Arsenal F.C. accessed 8 July 2008.
45. ↑  Fabregas replaces Gallas as Arsenal skipper เก็บถาวร 2012-10-26 ที่ เวย์แบ็กแมชชีน, ESPNsoccernet, 24 November 2008, accessed 25 November 2008.
46. ↑  Captain Cesc's appointment is no surprise, The Sport Review, 26 November 2008, accessed 22 May 2009.
47. ↑  Injured Fabregas ruled out for 3–4 months เก็บถาวร 2012-10-26 ที่ เวย์แบ็กแมชชีน, ESPNsoccernet, 23 December 2008, accessed 24 December 2008.
48. ↑  2008/2009 English Premier League: Statistics เก็บถาวร 2012-10-26 ที่ เวย์แบ็กแมชชีน, ESPNsoccernet, accessed 1 July 2009.
49. ↑  Arsenal 1 – 3 Manchester United, ESPNsoccernet, 29 April 2009, accessed 1 July 2009.
50. ↑  Gunners crush Toffees, ESPNsoccernet, 15 August 2009, accessed 18 August 2009.
51. 1 2  Fabregas out for six weeks with leg fracture, ESPNsoccernet, 1 April 2010, accessed 2 April 2010.
52. ↑  Rooney scoops PFA Player of the Year Award, ESPNsoccernet, 25 April 2010, accessed 26 April 2010.
53. ↑  Arsenal reject Barcelona's bid for Cesc Fabregas, BBC Sport, 2 June 2010, accessed 15 June 2010.
54. ↑  Barcelona switch tactics over Cesc Fabregas in bid to get Arsenal to the negotiating table, *The Daily Mail*, 28 May 2010, accessed 22 June 2010.
55. ↑  Laporta: Lines of communication open over Cesc เก็บถาวร 2012-05-25 ที่ archive.today, fcbarcelona.cat, 4 June 2010, accessed 27 June 2010.
56. ↑  Roger, Martins, "EPL midseason surprises and disappointments", Yahoo! Sports, 29 December 2010, accessed 20 January 2011.
57. ↑  Wenger not questioning steel เก็บถาวร 2012-01-12 ที่ เวย์แบ็กแมชชีน, ESPNsoccernet, 14 March 2011, accessed 15 March 2011.
58. ↑  Arsenal agree Cesc deal with Barca เก็บถาวร 2012-10-26 ที่ เวย์แบ็กแมชชีน, ESPN Soccernet, 14 August 2011, accessed 15 August 2011.
59. ↑  Messi wins Super Cup เก็บถาวร 2012-11-02 ที่ เวย์แบ็กแมชชีน, ESPNsoccernet, 17 August 2011, accessed 17 August 2011.
60. ↑  Ashby, Kevin, "Barcelona breeze to fourth UEFA Super Cup", UEFA, 26 August 2011, accessed 27 August 2011.
61. ↑  "Cesc Fabregas: Chelsea sign ex-Arsenal midfielder from Barcelona". *BBC Sport*. 12 June 2014. สืบค้นเมื่อ 12 June 2014.
62. ↑  "FABREGAS SIGNS FOR CHELSEA". Chelsea FC. 12 June 2014. สืบค้นเมื่อ 13 June 2014.
63. ↑  Brazil roar past brave Spain, Argentina take third เก็บถาวร 2008-08-03 ที่ เวย์แบ็กแมชชีน, FIFA, 30 August 2003, accessed 23 May 2007.
64. 1 2  Haslam, Andrew, "2004: Cesc Fabregas", UEFA, accessed 9 July 2008. เก็บถาวร 2008-05-26 ที่ เวย์แบ็กแมชชีน
65. 1 2  Harris, Chris, "Fabregas – Why I feel part of the Spain 'family'", Arsenal F.C. 28 March 2007, accessed 24 May 2007.
66. ↑  Ivory Coast suffer defeat, BBC Sport, 2 March 2006, accessed 23 May 2007.
67. ↑  Spain 3–1 Tunisia, BBC Sport, 19 June 2006, accessed 23 May 2007.
68. ↑  Saudi Arabia 0–1 Spain, BBC Sport, 23 June 2006, accessed 23 May 2007.
69. ↑  Spain 1–3 France, BBC Sport, 27 June 2006, accessed 23 May 2007.
70. ↑  Spain 4–0 Ukraine, BBC Sport, 14 June 2006, accessed 22 May 2007.
71. ↑  Germany's Podolski named top young player, CBC.ca, 7 July 2006, accessed 22 May 2007.
72. ↑  Veysey, Wayne, "Cesc Fabregas ready to talk tough with Arsenal" เก็บถาวร 2008-06-30 ที่ เวย์แบ็กแมชชีน, *The Daily Telegraph*, 28 May 2008, accessed 10 June 2008.
73. 1 2 3  Cesc in Euro 2008 Team of the Tournament, Arsenal F.C. accessed 6 August 2008.
74. ↑  Spain beat Italy in penalty shootout เก็บถาวร 2008-06-26 ที่ เวย์แบ็กแมชชีน, ESPNsoccernet, 22 June 2008, accessed 23 June 2008.
75. ↑  Germany 0–1 Spain: Torres ends Spain's pain, ESPNsoccernet, 30 June 2008, accessed 30 June 2008.
76. ↑  Torres stars in Spanish stroll เก็บถาวร 2009-06-17 ที่ เวย์แบ็กแมชชีน, FIFA, accessed 15 June 2009.
77. ↑  Altidore's goal leads U.S. to stunning upset, ESPNsoccernet, 24 June 2009, accessed 26 June 2009.
78. ↑  Spain omit Marcos Senna from 2010 World Cup squad, BBC Sport, 20 May 2010, accessed 22 May 2010.
79. ↑  Iniesta sinks Dutch with late strike, ESPNsoccernet, 11 July 2010, accessed 13 July 2010.
80. ↑  "Spain name Fernando Torres in 23-man squad". *BBC Sport*. 27 May 2012. สืบค้นเมื่อ 11 June 2012.
81. ↑  "Spain 1–1 Italy". *BBC Sport*. 10 June 2012. สืบค้นเมื่อ 11 June 2012.
82. 1 2  Smith, Alan, "Fabregas puts his skates on in chase for perfection" เก็บถาวร 2007-10-11 ที่ เวย์แบ็กแมชชีน, *The Daily Telegraph*, 20 January 2007, accessed 23 May 2007.
83. ↑  McIlvanney, Hugh, ,2094-2104071, 00.html "Fàbregas a leader in waiting", *The Times*, 26 March 2006, accessed 22 May 2007.
84. ↑  Townsend, Nick, "Spanish marvel blossoms", *The Independent*, 2 October 2005, accessed 17 September 2007. เก็บถาวร 2013-05-06 ที่ เวย์แบ็กแมชชีน
85. ↑  Macintosh, Iain, "Completely Fab", *The New Paper*, 29 September 2007.
86. ↑  Wenger: Fabregas has the vision of Platini, Arsenal F.C. 19 September 2007, accessed 4 January 2008.
87. ↑  Wenger: 'This team is blossoming and growing' เก็บถาวร 2016-02-07 ที่ เวย์แบ็กแมชชีน, Arsenal F.C. 15 September 2007, accessed 17 September 2007.
88. ↑  van Wijk, Jim, "Fabregas in need of rest after season of hard work" เก็บถาวร 2007-09-27 ที่ เวย์แบ็กแมชชีน, *The Independent*, 29 March 2007, accessed 24 May 2007.
89. ↑  รวมถึง เอฟเอคัป, ลีกคัป และ เอฟเอ คอมมูนิตีชีลด์
90. ↑  "Barça comeback denies Arsenal". UEFA. 18 May 2006. สืบค้นเมื่อ 5 July 2015.
91. ↑  NIKELIVE เก็บถาวร 2011-07-14 ที่ เวย์แบ็กแมชชีน, NikeLiveFabregas.com, accessed 19 April 2008.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **แซ็สก์ ฟาบรากัส**

* เว็บไซต์ทางการ
* Spanish FA Profile เก็บถาวร 2012-12-18 ที่ archive.today
* National team data เก็บถาวร 2012-05-24 ที่ เวย์แบ็กแมชชีน (สเปน)
* Transfermarkt profile
* 2010 FIFA World Cup profile เก็บถาวร 2013-03-26 ที่ เวย์แบ็กแมชชีน
* แซ็สก์ ฟาบรากัส – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
* สถิติของ แซ็สก์ ฟาบรากัส ที่ Soccerbase
* Profile at Arsenal.com
* Cesc Fabregas statistics
* แซ็สก์ ฟาบรากัส ที่ทวิตเตอร์


| ก่อนหน้า |  | แซ็สก์ ฟาบรากัส |  | ถัดไป |
| --- | --- | --- | --- | --- |
| **วีลียาม กาลัส** |  | **กัปตันทีมสโมสรฟุตบอลอาร์เซนอล** (2008–2011) |  | **โรบิน ฟัน แปร์ซี** |

| * ด
* ค
* ก
ผู้เล่นชุดปัจจุบันของอาแอ็ส มอนาโก  |
| --- |
| 
* 2 Ballo-Touré
* 4 ฟาเบรกัส
* 5 Jemerson
* 7 Onyekuru
* 9 แบน แยแดร์
* 10 ยอเวทิช
* 11 แฌลซัน
* 12 Aguilar
* 13 Geubbels
* 14 Keita
* 15 Aït Bennasser
* 17 โกโลวิน
* 21 Traoré
* 23 Pellegri
* 25 Glik (c)
* 26 Boschilia
* 27 Naldo
* 30 Sy
* 31 ฟ็อลลันท์
* 32 B. Badiashile
* 33 Foster
* 34 Sylla
* 36 Diop
* 37 Panzo
* 39 เฮ็นริชส์
* 40 Lecomte
* ผู้จัดการ: กอวัช

 |

| ทีมชาติสเปน |
| --- |
| 

| * ด
* ค
* ก
รายชื่อนักกีฬาทีมชาติสเปน – ชนะเลิศ ฟุตบอลโลก 2010 (สมัยแรก) |
| --- |
| 
* 1 กาซิยัส (c)
* 2 อัลบิโอล
* 3 ปิเก
* 4 มาร์เชนา
* 5 ปูยอล
* 6 อินิเอสตา
* 7 บิยา
* 8 ชาบี
* 9 ตอร์เรส
* 10 ฟาเบรกัส
* 11 กัดดาบิลา
* 12 บัลเดส
* 13 มาตา
* 14 อาลอนโซ
* 15 ราโมส
* 16 บุสเกตส์
* 17 อาร์เบโลอา
* 18 โรดรีเกซ
* 19 โยเรนเต
* 20 มาร์ติเนซ
* 21 ซิลบา
* 22 นาบัส
* 23 เรย์นา
* ผู้ฝึกสอน: เดล โบสเก

 | สเปน |

| * ด
* ค
* ก
รายชื่อนักกีฬาทีมชาติสเปน – ฟุตบอลโลก 2014 |
| --- |
| 
* 1 กาซิยัส (c)
* 2 อัลบิโอล
* 3 ปิเก
* 4 มาร์ติเนซ
* 5 ฆวนฟราน
* 6 อินิเอสตา
* 7 บิยา
* 8 ชาบี
* 9 ตอร์เรส
* 10 ฟาเบรกัส
* 11 เปโดร
* 12 เด เฆอา
* 13 มาตา
* 14 อาลอนโซ
* 15 ราโมส
* 16 บุสเกตส์
* 17 โกเก
* 18 อัลบา
* 19 โกสตา
* 20 กาซอร์ลา
* 21 ซิลบา
* 22 อัซปิลิกูเอตา
* 23 เรย์นา
* ผู้ฝึกสอน: เดล โบสเก

 | สเปน |

| * ด
* ค
* ก
รายชื่อนักกีฬาทีมชาติสเปน – ฟุตบอลชิงแชมป์แห่งชาติยุโรป 2016 |
| --- |
| 
* 1 กาซิยัส
* 2 อัซปิลิกูเอตา
* 3 ปิเก
* 4 บาร์ตรา
* 5 บุสเกตส์
* 6 อินิเอสตา
* 7 โมราตา
* 8 โกเก
* 9 บัซเกซ
* 10 ฟาเบรกัส
* 11 เปโดร
* 12 เบเยริน
* 13 เด เฆอา
* 14 เตียโก
* 15 ราโมส (c)
* 16 ฆวนฟรัน
* 17 ซาน โฆเซ
* 18 อัลบา
* 19 บรูโน
* 20 อาดูริซ
* 21 ซิลบา
* 22 โนลิโต
* 23 ริโก
* ผู้ฝึกสอน: เดล โบสเก

 | สเปน |

 |